Mamta Banerji

કોણ જીતશે એ કહેવું અત્યારે મુશકેલ છે, પરંતુ હાલમાં માત્ર એક જ સ્પષ્ટ વલણ છે અને તે એ છે કે આ ચૂંટણી સત્તાધારી તૃણમૂલ કૉંગ્રેસ (ટીએમસી) અને ભાજપ વચ્ચે છે.

ભાજપ કોઈ પણ સંજોગોમાં પશ્ચિમ બંગાળ જીતવા માંગે છે. પક્ષ પ્રમુખ જે.પી.નડ્ડા અને ગૃહમંત્રી અમિત શાહનો રોડ શૉ હોય અથવા રાષ્ટ્રીય સ્વંયસેવક સંધના પ્રમુખ મોહન ભાગવતનો પ્રવાસ હોય, ભાજપ બહું ગંભીરતાથી ચૂંટણીના રણમાં કૂદી ગયો છે.

આ ઉપરાંત સુવેંદુ અધિકારી અને બીજા નેતાઓનું ટીમએસી છોડીને ભાજપમાં સામેલ થવું એ ભાજપના ચૂંટણી પ્રચાર માટે  મહત્ત્વનું માનવામાં આવે છે.

પરતું ચૂંટણી જીતીને ભાજપ પ્રથમ વખત સત્તા પર આવશે છે કે પછી ટીએમસી ત્રીજી વાર વિધાનસભાની ચૂંટણી જીતીને સત્તા પર ટકી રહેશે, તે ઘણી બાબતો પર આધાર રાખશે.

વોટ શૅરમાં ફેરબદલની શી અસર થશે?

Suvendu Adhikari

કોલકાતામાં રાજકીય વિશ્લેષક અરુંધતિ મુખરજી કહે છે, "હાલમાં તો ભાજપ તરફી વલણ દેખાઈ રહ્યું છે."

કોલકાતા રિસર્ચ ગ્રુપના રાજકીય વિશ્લેષક રજત રૉયને પણ લાગે છે કે હાલમાં ભાજપના પ્રચારમાં એક ઝડપ દેખાય છે."

પરતું અરુંધતિ મુખરજીના જણાવ્યા અનુસાર તેનો અર્થ એ નથી કે ભાજપ જ ચૂંટણી ... બીજા 4000 અક્ષરો માટે લેખ ચાલુ રાખો:
જીતશે.

તેઓ કહે છે, "રાજ્યમાં એવા ઘણાં લોકો છે જે મમતા બેનરજીની સરકારથી કંટાળી ગયા છે. ઍન્ટી ઈન્કમ્બંસી પણ એક ફૅક્ટર છે. એવા પણ ઘણા લોકો છે જેઓ મોદીની સરકાર પસંદ કરતા નથી. આ બે પ્રકારના લોકો કૉંગ્રેસ અને ડાબેરી મોરચાના મહાગઠબંધનને મત આપશે. જો મહાગઠબંધનનું વોટ શૅર વધી જાય તો મમતા બેનરજી સરળતાથી જીતી જશે."

કોલકાતામાં રહેતા રાજકીય વિશ્લેષક વિશ્વજીત ભટ્ટાચાર્ય પણ આ વાતથી સંમત છે કે મહાગઠબંધનને જો વધુ મતો મળશે તો ભાજપને નુકસાન થશે. કારણ કે ઘણી ચૂંટણીઓથી ટીએમસીનો વોટ શૅર લગભગ સમાન છે.

તેઓ કહે છે, "મારું માનવું છે કે કૉંગ્રેસ અને ડાબેરી મોરચાના મતદારો મમતા બેનરજીને મત આપશે, કારણ કે તેઓ વ્યૂહાત્મક રીતે મદતાન કરશે અને જો આવું થાય તો મમતા બેનરજી ચૂંટણી જીતી શકે છે."

ચૂંટણી રેલી

આથી એવું આકલન કરવામાં આવી રહ્યું છે કે જો આવનારી ચૂંટણીમાં મમતા બેનરજીનો પક્ષ પોતાનો વોટ શૅર જાળવી રાખવામાં સફળ થાય છે અને ગત ચૂંટણીની જેમ આ વિધાનસભાની ચૂંટણીમાં કૉંગ્રેસ અને ડાબેરી મોરચાના જોડાણને 12 ટકા મતો મળે છે, તો ટીએમસીની જીત નક્કી છે.

બંગાળમાં ભાજપને જે મત મળે છે તે એક સમયે ડાબેરી પક્ષોને મળતા હતા. ટીએમસી મતદારો ભાજપ તરફ ગયા થયા નથી. 

2019ની લોકસભા ચૂંટણીમાં ભાજપનો વોટ શૅર વધીને 40 ટકા સુધી પહોંચી ગયો, જેનાથી ઘણાને નવાઈ પણ લાગી હતી અને આ વધારો ડાબેરી મોરચા તરફ ટ્રાન્સફર થવાના કારણે થયો હતો.

ભાજપે રાજ્યમાં ધીમે-ધીમે પગ જમાવવાની શરુઆત કરી દીધી છે. 2011માં યોજાયેલી વિધાનસભાની ચૂંટણીમાં ભાજપે કુલ 294 બેઠકોમાંથી 289 પર પોતાના ઉમેદવાર ઊભા રાખ્યાં હતાં, પરંતુ પક્ષને એક પણ બેઠક મળી નહોતી. પક્ષનોવોટ શૅર માત્ર ચાર ટકા રહ્યો હતો.

2014ની લોકસભાની ચૂંટણીમાં ભાજપને 42 બેઠકોમાંથી માત્ર 2 બેઠકો મળી હતી. પક્ષનો વોટ શૅર 17 ટકા હતો. ગત વિધાનસભાની ચૂંટણીમાં પક્ષને 10 ટકાથી થોડા વધારે મત મળ્યા હતા અને માત્ર 3 બેઠકો.

પરંતુ 2019ની લોકસભાની ચૂંટણીમાં પાર્ટીએ 18 બેઠકો પર જીત મેળવી હતી. ભાજપનો વોટ શૅર વધીને 40.64 ટકા થઈ ગયો. હવે એપ્રિલ-મે મહિનામાં યોજાનારી વિધાનસભાની ચૂંટણીમાં ભાજપ આ પરિણામની પુનરાવર્તનની આશા રાખે છે.

બીજી બાજુ 2011ની વિધાનસભાની ચૂંટણીમાં કૉંગ્રેસ પક્ષ સાથે મળીને 34 વર્ષ જુની ડાબેરી મોરચાની સરકારને ઉખેડી ફેંકયા બાદ મમતા બેનરજીને બંગાળમાં પહેલી વખત સરકાર બનાવવાની તક મળી. ચૂંટણીમાં ટીએમસીએ 184 બેઠકો પર જીત મેળવી હતી અને પક્ષનો વોટ શૅર...